Document ID: 31997R0448

ΚΑΝΟΝΙΣΜΟΣ (ΕΚ) αριθ. 448/97 ΤΗΣ ΕΠΙΤΡΟΠΗΣ της 7ης Μαρτίου 1997 για παρέκκλιση, για ορισμένες περιοχές της Ιταλίας, από τους εμπορικούς κανόνες που έχουν καθορισθεί για τις αγκινάρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών (1), και ιδίως το άρθρο 3 παράγραφος 3,
Εκτιμώντας:
ότι ο κανονισμός αριθ. 58 της Επιτροπής, της 15ης Ιουνίου 1962, περί καθορισμού κοινών κανόνων ποιότητας για ορισμένα προϊόντα του παραρτήματος Ι Β του κανονισμού αριθ. 23 «περί βαθμιαίας δημιουργίας κοινής οργανώσεως αγοράς στον τομέα των οπωροκηπευτικών» (2), όπως τροποποιήθηκε τελευταία από τον κανονισμό (ΕΟΚ) αριθ. 920/89 (3), έχει καθορίσει τους εμπορικούς κανόνες για τις αγκινάρες 7 ότι, στους κανόνες αυτούς, περιλαμβάνονται ακριβείς διατάξεις όσον αφορά τη συσκευασία και την παρουσίαση των προϊόντων αυτών 7
ότι, στο άρθρο 3 παράγραφος 3 του κανονισμού (ΕΚ) αριθ. 2200/96, προβλέπεται η δυνατότητα παρεκκλίσεως από τους ισχύοντες κανόνες στην περίπτωση κατά την οποία τα οπωροκηπευτικά μιας δεδομένης περιοχής διατίθενται από το λιανικό εμπόριο της περιοχής αυτής για να ανταποκριθούν στην πασίγνωστη παραδοσιακή τοπική κατανάλωση 7
ότι οι αγκινάρες που παράγονται στις περιοχές Sicilia, Puglia, Sardegna, Campania, Lazio και Toscana πωλούνται παραδοσιακά στην περιοχή παραγωγής σε μάτσα τα οποία περιβάλλονται με φύλλα και φέρουν μίσχους περίπου 30 εκατοστών 7 ότι οι ιταλικές αρχές ζήτησαν από την Επιτροπή να παρεκκλίνει από τους ισχύοντες κανόνες για να διατηρηθεί η δυνατότητα μιας τέτοιας παρουσιάσεως για τις αγκινάρες στις προαναφερθείσες περιοχές παραγωγής 7 ότι πρέπει να επιτραπεί μια τέτοια παρέκκλιση 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά παρέκκλιση από το παράρτημα Ι/6 του κανονισμού αριθ. 58, οι αγκινάρες που παράγονται στις περιοχές Sicilia, Puglia, Sardegna, Campania, Lazio και Toscana μπορούν να πουληθούν από το λιανικό εμπόριο στο εσωτερικό της περιοχής παραγωγής, όταν παρουσιάζονται σε μάτσα που περιβάλλονται από φύλλα και φέρουν μίσχο μεγαλύτερο από 10 εκατοστά.
2. Σε εφαρμογή της παρέκκλισης αυτής, κάθε δέμα πρέπει εντούτοις να φέρει, με χαρακτήρες ευκρινείς, ανεξίτηλους και ευανάγνωστους εξωτερικά, το ονοματεπώνυμο και τη διεύθυνση του παραγωγού, τη ζώνη παραγωγής ή την εθνική, περιφερειακή ή τοπική ονομασία καθώς και την ακόλουθη ένδειξη «Να πουληθεί από το λιανεμπόριο μόνο στην . . . . . . . . . . . . (περιοχή)».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαρτίου 1997.

Labels: 3
18
17
15